cyanic-selkie/wikianc huggingface dataset:
Հարաբերականության ընդհանուր տեսություն
Սև խոռոչներ և կոմպակտ օբյեկտներ
Հարաբերականության ընդհանուր տեսությունը կանխատեսում է, որ եթե օբյեկտի զանգվածի հարաբերությունը շառավղին բավականաչափ մեծ դառնա, կձևավորվի սև խոռոչ՝ տարածության տիրույթ, որտեղից ոչինչ, նույնիսկ լույսը, չի կարող դուրս գալ։ Աստղերի էվոլյուցիայի ներկայումս ընդունված մոդելում նեյտրոնային աստղերը մոտ 1.4 Արեգակի զանգվածի կարգի են, իսկ մի քանիսից մի քանի տասնյակ Արեգակի զանգվածով սև խոռոչները համարվում են զանգվածեղ աստղերի էվոլյուցիայի վերջնական փուլ ։ Սովորաբար գալակտիկայում լինում է մեկ գերծանր սև խոռոչ՝ կենտրոնում մի քանի միլիոնից մի քանի միլիարդ Արեգակի զանգվածով, և համարվում է, որ դրանց ներկայությունը կարևոր դեր է ունի գալակտիկայի և ավելի մեծ տիեզերական օբյեկտների ձևավորման մեջ ։
Աստղագիտության տեսանկյունից կոմպակտ օբյեկտների ամենակարևոր հատկությունն այն է, որ նրանք գրավիտացիոն էներգիան էլեկտրամագնիսական ճառագայթման փոխակերպելու խիստ արդյունավետ մեխանիզմ են ապահովում ։Համարվում է, որ աճանստվածքը (ակրեցիա)՝ փաշու կամ գազանման նյութի հավաքվելը աստղային կամ գերծանր սև խոռոչներում, պատասխանատու է որոշ լուսավոր աստղագիտական օբյեկտների համար, որոնք ակտիվ գալակտիկական միջուկների ու միկրոքվազարների տիպի աստղային չափերով օբյեկտների նկատելիորեն տարբերվոող տեսակ են ։ Մասնավորապես, ակրեցիան կարող է հանգեցնել ռելյատիվիստական շիթի՝ շատ մեծ էներգիայով մասնիկների ֆոկուսացված փունջ, որոնք գրեթե լույսի արագությամբ արտանետվում են տարածության մեջ ։ Հարաբերականության ընդհանուր տեսությունն առանցքային տեր ունի այս երևույթները մոդելավորելու մեջ, իսկ դիտումները տեսությամբ կանխատեսված հատկություններ ունեցող սև խոռոչների գոյության ծանրակշիռ վկայություններ են բերում ։
Գրավիտացիոն ալիքների հետ մեկտեղ որոնվում են նաև սև խոռոչները։ Կրկնակի սև խոռոչների միաձուլումը պիտի որ թույլ տա, որ Երկրի վրա գտնվող դետեկտորներին հասնես ամենաուժեղ գրավիտացիոն ալիքների ազդանշանները, իսկ անմիջապես միաձուլիումից առաջ փուլը կարելի է կիրառել որպես «ստանդարտ մոմ»՝ գնահատելու համար տիեզերքի ընդարձակումը մեծ հեռավորությունների վրա ։ Գերծանր սև խոռոչներից առաջացած գրավիտացիոն ալիքները պետք է ուղղակի տեղեկություն տան սև խոռոչների երկրաչափության մասին ։
Տիեզերագիտություն
Տիեզերքի ներկայիս մոդելները հիմնվում են Այնշտայնի դաշտի հավասարումների վրա, որոնք ներառում են Λ տիեզերագիտական հաստատունը, քանի որ այն կարևոր ազդեցություն ունի տիեզերքի մեծամասշտաբ դինամիկայի վրա. որտեղ g_{\mu\nu}-ը տարածաժամանակի մետրիկան է ։ Այս հավասարումների իզոտրոպ և համասեռ լուծումը՝ Ֆրիդման-Լեմետր-Ռոբերտսոն-Ուոլքերի լուծումը ֆիզիկոսներին թույլ է տալիս մոդելավորել տիեզերք, որը զարգացել է վերջին 14 միլիարդ  տարիներում՝ Մեծ պայթյունի վաղ, տաք փուլից ։ Հենց որ աստղագիտական դիտումների միջոցով ֆիքսվում են որոշակի թվով պարամետրեր (օրինակ՝ նյութի միջին խտությունը տիեզերքում), հետագա դիտողական տվյալները կարող են կիրառվել այդ մոդելները թեսթավորելու համար ։ Կանխատեսումները, որոնք բոլորը հաջողությամբ հաստատվել են, վերաբերում են Մեծ պայթյունի նուկլեոսինթեզի ընթացքում ձևավորված քիմիական տարրերը սկզբնական ավելցուկին , տիեզերքի մեծամասշտաբ կառուցվածքին և վաղ տիեզերքի «ջերմային արձագանքին»՝ տիեզերական միկրոալիքային ճառագայթմանը ։
Տիեզերքի ընդարձակման արագության աստղագիտական դիտումները թույլ են տալիս գնահատել նյութի լրիվ քանակը տիեզերքում, չնայած այդ նյութի բնույթը մասամբ հանելուկային է մնում։ Ողջ նյութի 90%-ը հավանաբար մութ նյութն է, որն ունի զանգված (կամ, համարժեքորեն, գրավիտացիոն ազդեցություն), բայց չի մասնակցում էլեկտրամագնիսական փոխազդեցությանը և այդպիսով ուղղակի դիտման ենթակա չէ ։ Ներկայումս ընդունված տարրական մասնիկների ֆիզիկայի շրջանակներում կամ այլ տեսության մեջ այս նոր տիպի նյութի ընդունված նկարագրությունը դեռ չկա ։ Հեռավոր գերնոր աստղերի կարմիր շեղման դիտողական վկայությունները և տիեզերական մնացորդային ճառագայթման չափումները նույնպես ցույց են տալիս, որ մեր տիեզերքի էվոլյուցիան էապես ազդվել է տիեզերագիտական հաստատունից, որի արդյունքն  տիեզերքի ընդարձակման արագացումն է կամ, այլ կերպ ասած, մութ էներգիա անունով հայտնի, անսովոր վիճակի հավասարում ունեցող էներգիան. դրա բնույթը դեռ պարզված չէ ։
1980 թվականին, հաշվի առնելով որոշ շփոթեցնող դիտարկումներ, որոնք չէին բացատրվում դասական տիեզերագիտական մոդելներով, ինչպես օրինակ տիեզերական մնացորդային ճառագայթման գրեթե կատարյալ համասեռությունը, մշակվեց ինֆլյացիոն փուլի հիպոթեզը ՝ մեծապես արագացող ընդարձակման հավելյալ փուլ, որը տևել է մոտ 10−33 վայրկյան։ Մնացորդային ճառագայթման վերջին չափումները վկայում են այս սցենարի օգտին ։ Սակայն հնարավոր ինֆլյացիոն սցենարների շփոթեցնող բազմազանություն կա, որը սահմանափակման ենթակա չէ ներկայիս դիտումներով ։ Էլ ավելի մեծ հարց է ամենավաղ տիեզերքի ֆիզիկան՝ մինչև ինֆլյացիոն փուլը, որին ամենամոտ դասական մոդելները կանխատեսում են մեծ պայթյունի սինգուլյարություն։ Հեղինակավոր պատասխանի համար պահանջվում է քվանտային գրավիտացիայի ամբողջական տեսություն, որը սակայն դեռևս մշակված չէ (տես քվանտային գրավիտացիա բաժինը ստորև)։
Ճամփորդություն ժամանակի միջով
Կուրտ Գյոդելը ցույց տվեց, որ գոյություն ունի Այնշտայնի հավասարումների լուծում, որը պարունակում է փակ տարածաժամանակի կոր, ինչը թույլ է տալիս ժամանակային փակ օղակներ։ Այս լուծումների համար պահանջվում են ծայրահեղ ֆիզիկական պայմաններ, որոնք հավանական չէ, որ գոյություն ունենան գործնականում, և այդ հարցը բաց է մնում՝ թե արդյոք ֆիզիկայի հետագա օրենքները ամբողջությամբ գնահատական կտան դրան։ Դրանից հետո նման այլ, փակ տարածաժամանակի կոր պարունակող, որ գործնական լուծումներ են գտնվել, ինչպիսիք են Տիպլերի գլանը և ճամփորդելի որդնախոռոչները։
Արտաքին հղումներ
Կատեգորիա:Հարաբերականության ընդհանուր տեսություն
Չանքըրըի մարզ
Չանքըրըի մարզ (Çankırı ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Տես նաև
Կատեգորիա:Չանքըրըի մարզ
Կորի (գավառ)
Կորի, Կոր կամ Տկորի, գավառ Մեծ Հայքի Տուրուբերան նահանգում։ Աշխարհագրական դիրքը տակավին անորոշ է։ Ղևոնդ Ալիշանը, Հ. Հյուբշմանը, Ս. Երեմյանը ենթադրում են, որ Կորին տարածվել է Կորո ձոր կամ Բուլանըք գետի (այժմ՝ Կորսու կամ Քյոռ-սու-դերեսի) վերին հոսանքի շրջանում։
Կատեգորիա:Հայկական լեռնաշխարհ
Սեմարա
Սեմարա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Սրեդնի Ուտյաշ
Սրեդնի Ուտյաշ (Средний Утяш, Урта Утяш), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։ Գտնվում է Բելայա գետի ափին։
Աշխարհագրական դիրք
Հեռավորությունը մինչև ՝
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Ֆայյումյան դիմանկար
Ֆայյումյան դիմանկար, հոգեհանգստյան գեղանկարչական դիմանկարներ, հայտնաբերվել են 1887 թվականին Լիբիական անապատի Ֆայյում օազիսում։ Դիմանկարները ստեղծվել են Հին Եգիպտոսում (հելլենիստական, հռոմեական շրջան, 1-3-րդ դարեր) մոմանկարչության տեխնիկայով։ Պահպանվել է ավելի քան 900 դիմանկար ։
Կատարման տեխնիկան
Ֆայյումյան դիմանկարները ստեղծված են մոմանկարչության տեխնիկայով (էնկաուստիկա- հուն. վառում եմ)։ Նկարել են հալած ներկերով։ Այս տեխնիկայով կատարված ստեղծագործությունները երկար ժամանակ պահպանում են գույների պայծառությունը և թարմությունը։ Քիչ դեր չի կատարել նաև Եգիպտոսի չոր եղանակը։ Օգտագործվել է ոսկու բարակ թերթ, մեծ մասամբ նկարի ֆոնը ծածկվել է դրանով, ուրիշ դեպքերում ոսկեզօծվել են պսակները, գլխակապերը և զարդերը։ Նկարել են տախտակների վրա, որը տեղադրվել է մումիայի փաթաթանների մեջ դեմքի վրա ։ Հին շրջանում նկարել են նաև կտավի վրա ։
Քրիստոֆի Չերքեզ
Կենսագրություն
Քրիստոֆի Չերքեզը ծնվել է 1872 թվականի հուլիսի 4-ին Բուխարեստի արվարձանում գտնվող Բենեասա-Հերաստրաու գյուղում, ծագումով հայերի ընտանիքում ։ Նա հաճախել է Տուռնու Մեգուրելեի և Ալեքսանդրիայի դպրոցները, այնուհետև ուսումը շարունակել է Բուխարեստում, Միհայ Վիտեազուլ ճեմարանում։ 1894 թվականին նա ավարտել է Կամուրջների և ճանապարհների դպրոցը և Ելենա Տուռնեսկուի կողմից ստացել է կրթաթոշակ՝ ուսումը Միլանում շարունակելու համար։ 1895-1898 թվականներին Չերքեզը սովորել է Միլանի պոլիտեխնիկական համալսարանում ։ Չերքեզի նախագծած առաջին հայտնի շենքը «Ստետեսկուի վիլլան» է, որը կառուցվել է Կեմպուլունգում և պատկանել է ազատական քաղաքական գործիչ Եուգենիու Ստետեսկուին ։ Շենքը, որը գտնվում է Լասկեր Կատարգիու փողոցի թիվ 38/43 հասցեում, նախագծվել և կառուցվել է 1898-1900 թվականներին, թեև այն հետագայում վերակառուցվել է։ 1918 թվականին Սեսիլիա Պետրեսկու Ստետեսկուն այն նվիրաբերել է Էֆորիեի քաղաքացիական հիվանդանոցը ստեղծելու համար ։ «Ստետեսկուի վիլլան» հայտարարվել է պատմական հուշարձան և 2004 ու 2010 թվականներին ընդգրկվել է պատմական հուշարձանների ցանկում՝ որպես տեղական նշանակության ճարտարապետական հուշարձան՝ LMI դասակարգման ծածկագրով, AG-II-mB-13521 ծածկագրով ։ 1900-1901 թվականներին նա աշխատանքի է անցել Կոնստանցայի տեխնիկական ծառայությունում ։ 1903 թվականին Չերքեզը սկսել է տուն նախագծել իր ընկերոջ՝ բժիշկ Նիկոլաե Մինովիչիի համար։ Մինովիչին ժողովրդական արվեստի իր մեծ հավաքածուի համար ուզում էր ինչ-որ եզակի բան ունենալ և սեփականություն էր գնել քաղաքի ծայրամասում։ 1904 թվականին Չերքեզը սկսել է աշխատել «ռումինական ժողովրդական ոճով առաջին տան վրա», որի կառուցումը տևել է մեկ տարի։ Յուրաքանչյուր սենյակ նախատեսված էր արտեֆակտի որոշակի կատեգորիայի համար ։ Չերքեզի «Մինովիչիի վիլլան» կառուցվել է՝ Իոն Մինկուի ավանդական ռումինական ճարտարապետության ոճի ազդեցությամբ, սակայն այն ուներ քանդակագործական տարրեր, որոնք հիշեցնում էին Պետրե Անտոնեսկուի ոճը, որը շուտով շատ պահանջված դարձավ Բուխարեստի ազնվականության շրջանում ։ 1936 թվականին Մինովիչին իր հավաքածուներն ու ունեցվածքը նվիրաբերել է Բուխարեստ քաղաքին։ Փաստաթղթում նա նշել է, որ այն պետք է հավերժ պահպանվի որպես դոկտոր Նիկոլաե Մինովիչիի ազգային արվեստի թանգարան (''Muzeul de Artă Populară «Dr. Nicolae Minovici»'') ։
1905 թվականին Չերքեզը նախագծել է էկլեկտիկ ոճով ֆրանսիական վիլլա Մ. Վ. Մաքսիմովիչիի համար՝ Իզվոր փողոցի թիվ 23 հասցեում, որը քանդվել է 1980-ական թվականներին։ 1905-1906 թվականներին նա կառուցել է դպրոց Պլոեշտիում՝ բարերար Զոե Սկորցանուի խնդրանքով, ի պատիվ նրա որդու՝ Ալեքսանդրուի (1859–1899)։ Չերքեզը մասնակցել է Բուխարեստի Արդարադատության պալատի կառուցմանը և իր աշխատանքի համար 1906 թվականին արժանացել է թագավորական արտոնագրային մրցանակի։ 1908-1909 թվականներին նա ղեկավարել է կրոնական գործերի նախարարության ճարտարապետությունը և ղեկավարել է Միհայ Վոդե վանքի պետական արխիվի աշխատանքները։ Վանքի արխիվային բաժինը քանդվել է 1986 թվականին ։
1914-1918 թվականներին նա կառուցել է ևս մի քանի վիլլա, իսկ Առաջին համաշխարհային պատերազմից հետո աշխատել է վերականգնողական նախագծերի և քաղաքացիական աշխատանքների վրա։ Մեկը ճարտարապետ Տոմա Դոբրեսկուի հետ արված Ստուրձա պալատի վերականգնման նախագիծն էր, որն օգտագործվում էր որպես արտաքին գործերի նախարարության կենտրոնակայան։ Մեկ այլ նախագիծ, որի համար 1925 թվականին նա արժանացել է դիզայնի համար մրցանակին, եղել է քաղաքապետարանի շենքը, որը ոգեշնչված էր Տուռնուլ Կոլցեից։ Շենքի կառուցման հատակագիծը չեղարկվել է Մեծ ճգնաժամի պատճառով։ Պատերազմների միջև ընկած այս ժամանակահատվածը նկատելի փոփոխություն բերեց Չերքեզի ոճում, քանի որ նա ավելի շատ կենտրոնացավ մոդեռնիստական շենքերի վրա ։
Բացի անձնական նստավայրերից և քաղաքացիական շենքերից, Չերքեզն աշխատել է նաև եկեղեցական մի քանի կալվածքների վրա։ Բուխարեստում 1910 թվականին նա վերականգնել է Պոպա Նան եկեղեցին, 1926-1927 թվականներին կառուցել է Սուրբ Առաքյալների եկեղեցու (Biserica Sfinții Apostoli) փոխանորդի տունը և աշխատել է Մենտուլեասա եկեղեցու վրա։ Ալեքսանդրիայում աշխատել է Առաքելոց եկեղեցու և Սուրբ Ալեքսանդրի մայր տաճարի վրա։ 1940 թվականից հետո աշխատել է Վելենի դե Մունտե վանքում ։
Չերքեզը մահացել է 1955 թվականի հունվարի 15-ին ։
Ժառանգություն
2012 թվականին Արվեստի պատմության ասոցիացիան տպագրել է երկու քարտեզ և շրջագայություններ է կատարել դեպի Չերքեզի կառուցած որոշ շենքեր՝ փորձելով ուշադրություն գրավել նրա աշխատանքներին ։ Art Conservation Support կազմակերպությունը նաև հրատարակել է արվեստի պատմաբան Օանա Մարինաչեի «Cristofi Cerchez, un vechiu architect din București» գրառումներով նկարազարդ գիրքը՝ նրա ճարտարապետական տեսլականի և ռումինական ճարտարապետության մեջ ունեցած ավանդի մասին ։
Արտաքին հղումներ
Կատեգորիա:Ռումինահայ ճարտարապետներ Կատեգորիա:Ռումինահայ ճարտարագետներ
Ստարի Բիկով
Ստարի Բիկով (Старий Биків), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Ստարի Բիկով գյուղում բնակվում էր 619 մարդ։ Բնակչության խտությունը կազմում էր 204,9 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1564 թվականին հիմնադրված բնակավայրեր
ე
Էնը (ენი) վրացական այբուբենի հինգերորդ տառն է։ Համապատասխանում է հայերեն Ե ե տառին։ Թվային արժեքն է 5։
Յունիկոդ՝
Նեոֆոլկ
Նեոֆոլկ (դարք ֆոլկ, ապոկալիպտիկ ֆոլկ, neofolk, dark folk, apocalyptic folk), երաժշտական ժանր, որը ծագել է 1970-ական թվականներին՝ Եվրոպայում, ամերիկյան ֆոլկի ազդեցությամբ ։ Նեոֆոլկը ֆոլկ երաժշտություն է, որի վրա մեծ ազդեցություն է ունեցել պոստ-ինդասթրիալը, խառնվել՝ պոստ-պանկի ու ալտերնատիվ երաժշտության այլ ոճերի հետ և հաճախ ընդգրկում է ժողովրդական, էթնիկական և նեոդասական երաժշտության տարրեր։ Նեոֆոլկը կարող է լինել ինչպես ամբողջությամբ ակուստիկ ֆոլկ, այնպես էլ ակուստիկ՝ դաշնամուրի, ժողովրդական գործիքների, էլեկտրոկիթառի, ինչպես նաև ինդասթրիալ և էքսպերիմենտալ երաժշտության այլ գործիքների նվագակցությամբ ։
Նեոֆոլկը վերելք է ապրել 80-ական թվականներին երեք բրիտանական խմբերի շնորհիվ՝ Death in June, Current 93 և Sol Invictus։ Սկզբնական նեոֆոլկը մոտ է պոստ-պանկին։ 90-ականների վերջին նեոֆոլկ երաժիշտները ավելի հաճախ են միախառնում ժողովրդական երաժշտությունը տրիպ-հոփի և էլեկտրոնային երաժշտության այլ ոճերի հետ, որի արդյունքում նեոֆոլկից պայմանականորեն առանձնանում են որոշ ճյուղեր, որոնցից են օրինակ՝ apocalyptic folk, new weird folk, ritual folk։
Պատմություն
«Նեոֆոլկ» տերմինը ծագել է էզոտերիկ երաժշտական միջավայրում՝ 20-րդ դարի վերջին։ Տերմինն օգտագործվել է Դուգլաս Փիրսի (Death In June), Թոնի Վեյքֆորդի (Sol Invictus) և Դեյվիդ Թիբեթի (Current 93) կողմից ներշնչված երաժշտությունը նկարագրելու համար։
Անգլո-ամերիկյան ֆոլկ երաժշտությունը, որը թեմատիկայով և հնչեղությամբ շատ նման է նեոֆոլկին գոյություն ուներ դեռևս 1960-ական թվականներից։ Անգլո-ամերիյյան ֆոլկ երաժիշտներն էլ հենց հետագայում մեծ ազդեցություն են ունեցել նեոֆոլկ կատարողների վրա ։ Նեոֆոլկը մինչ 20-րդ դարի վերջը դիտվել է որպես պոստ-ինդասթրիալ երաժշտության մի մաս։
Մշակույթ
Նեոֆոլկ երաժշտության ոգին և արժեքները նման են 60-ականների ամերիկյան և բրիտանական ֆոլկին, երկուսն էլ կառուցված են փոփ մշակույթին և մշակույթի կոմերսիալիզացիային դեմ դուրս եկող սկզբունքների հիման վրա։ Չնայած դրան, նեոֆոլկը և ֆոլկը միմյանցից արմատապես տարբեր են։ Նեոֆոլկ ժանրի կատարողների մեծամասնությունը կենտրոնանում են արքայիկ, մշակութային և գրականության արժեքների վրա. տեղական ավանդույթները և հավատալիքները շատ լավ ընդգծվում են էզոտերիկական և պատմական թեմաների հետ զուգահեռ ։
Հեթանոսություն և օկուլտիզմ
Նեոհեթանոսության և օկուլտիզմի տարբեր ձևերը մեծ դեր են խաղում նեոֆոլկի թեմատիկայում։ Ռունային այբուբենը, Եվրոպայի հեթանոսական տարածքները և այլ հնագույն թեմաների պատկերումը շատ հաճախ է ընդգծվում նեոֆոլկ երաժշտության մեջ։ Այդ ամենն արտահայտվում է խմբերի անուններով, ալբոմների պատկերներով, հագուստով և բազմաթիվ այլ միջոցներով ։
Ապոկալիպտիկ ֆոլկ
Ապոկալիպտիկ ֆոլկ (apocalyptic folk, աշխարհի ավարտի ֆոլկ) տերմինը կիրառվել է ավելի վաղ, քան նեոֆոլկը, այն օգտագործել է Դեյվիդ Թիբեթը, 80-ականների վերջից մինչև 90-ականների սկիզբը ընկած ժամանակահատվածում իր խմբի՝ Current 93-ի ստեղծած երաժշտությունը նկարագրելու համար ։ Թիբեթը սկզբում նպատակ չի ունեցել կապել իր խմբի գործունեությունը ֆոլկ ժանրի հետ ։ Տերմինը այժմ կիրառվում է բազմաթիվ խմբերի գործունեությունը նկարագրելու համար։
Ֆոլկ նուառ
Ֆոլկ նուառը (folk noir, սև ֆոլկ), կիրառվել է լուսանկարիչ Դեյվիդ Միրնսի կողմից 80-ական թվականներին Sol Invictus խմբի երաժշտությունը նկարագրելու համար։ Այս ժանրի մյուս կատարողներին նկարագրելու համար շատ հաճախ կիրառվում է նաև «դարք ֆոլկ» (dark folk, սև, մռայլ ֆոլկ) կամ «պագան ֆոլկ» (pagan folk, հեթանոսական ֆոլկ) եզրերը։
Ռազմական ինդասթրիալ
Ռազմական ինդասթրիալը (Martial industrial) կամ ռազմական փոփը շատ ընդհանրություններ ունի նեոֆոլկի հետ և զարգացել է վերջինիս հետ զուգահեռ ։ Նեոֆոլկի շատ կատարողներ, հաճախ բեմադրում են ռազմական ինդասթրիալի շոուներ և ստեղծում ռազմական ինդասթրիալ երաժշտություն։ Այլ սերտորեն կապված ոճերից է դարք էմբիենթը, նեոդասական երաժշտությունը, պոստ ինդասթրիալ երաժշտությունը և այլն։
Վիլյար դել Օլմո
Վիլյար դել Օլմո (Villar del Olmo), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզի կազմում։ Մունիցիպալիտետը գտնվում է Լաս Վեգաս շրջանում։ Բնակչությունը՝ 2150 մարդ (ըստ 2010 թվականի)։ Տարածքը՝ 28 կմ2։
Ռուսաստանի ներխուժում Ուկրաինա (2022-այժմ)
Ռուսաստանի ներխուժումը Ուկրաինա կամ Ռուս-ուկրաինական պատերազմ, զինված հակամարտություն Ռուսաստանի և Ուկրաինայի միջև, որը սկսել է 2022 թվականի փետրվարի 24-ին՝ Ռուսաստանի զինված ուժերի կողմից Ուկրաինայի տարածք ներխուժմամբ ։ Պատերազմին նախորդել է Ռուսաստանի կողմից, Ուկրաինական տարածքից օկուպացված,  Դոնեցկի Ժողովրդական Հանրապետության և Լուգանսկի Ժողովրդական Հանրապետության անկախության ճանաչումը ։ Համարվում է ամենամեծ ռազմական հակամարտությունը Եվրոպայում Երկրորդ համաշխարհային պատերազմի ավարտից հետո   ։ Քանի որ ավելի քան 2,9 մլն ուկրաինացիներ լքել են երկիրը, ներխուժման հետևանքով առաջացել է նաև Երկրորդ համաշխարհային պատերազմից ի վեր Եվրոպայում փախստականների ամենամեծ ճգնաժամը   ։
Մոսկվայի ժամանակով մոտավորապես ժամը 05:30-ին (UTC+3) Ռուսաստանի նախագահ Վլադիմիր Պուտինը հայտարարեց Ուկրաինայի «ապառազմականացման և դենացիֆիկացման հատուկ գործողության» մասին, որից րոպեներ անց հրթիռային հարվածներ սկսվեցին Ուկրաինայի տարբեր վայրերում, այդ թվում՝ մայրաքաղաք Կիևի մերձակայքում ։ Ռուսական զորքերը ներխուժեցին ուկրաինական տարածք՝ Ռուսաստանի մայրցամաքային տարածքից, Բելառուսից և դեռևս 2014 թվականին Ռուսաստանին բռնակցված Ղրիմից։ Միևնույն ժամանակ, Դոնեցկի (ԴԺՀ) և Լուգանսկի (ԼԺՀ) ինքնահռչակ հանրապետությունների զինված կազմավորումները սկսեցին ռազմական գործողություններ Ուկրաինայի Զինված ուժերի դեմ Դոնբասի ամբողջ ճակատային գծի երկայնքով և մի շարք վայրերում անցան հարձակման։ Գործողությունների շրջանակում ձևավորվեցին չորս հիմնական ռազմաբեմեր՝ Կիևի, հյուսիսարևելյան, արևելյան և հարավային (խերսոնյան)։ Բացի այդ, ռուսական օկուպացիոն ուժերը նաև օդային և հրթիռային հարվածներ հասցրին Ուկրաինայի արևմուտքում։ Ռուսական ուժերը մոտեցել կամ պաշարել են առանցքային համարվող բնակավայրերը, ինչպիսիք են՝ Չերնիգովը, Խարկովը, Խերսոնը, մայրաքաղաք Կիևը, Մարիուպոլը և Սումին, սակայն ողջ ընթացքում ընդհարվել են կոշտ դիմադրության, ինչպես նաև առերեսվել լոգիստիկ և այլ բնույթի մարտահրավերների, որոնք խոչընդոտել են հետագա առաջընթացը ։ Լայնամասշտաբ ներխուժումը սանձազերծելուց երեք շաբաթ անց ռուսական բանակն առավել շոշափելի հաջողություններ է գրանցել Ուկրաինայի հարավում։
Ուկրաինայի նախագահ Վլադիմիր Զելենսկին հայտնեց, որ այս ռազմական գործողությունների հիմնական նպատակը Ուկրաինայի՝ որպես պետության կազմալուծումն է ։ Ուկրաինան հայտարարել է Ռուսաստանի հետ դիվանագիտական հարաբերությունների խզման մասին ։
Ռուսաստանի ներխուժումն արժանացավ միջազգային համատարած դատապարտմանը, ներառյալ Ռուսաստանի դեմ պատժամիջոցների կիրառմամբ, մինչդեռ Ռուսաստանում հակապատերազմական բողոքի ցույցերն ուղեկցվեցին զանգվածային անօրինական ձերբակալություններով ։
Հետխորհրդային համատեքստ և նարնջագույն հեղափոխություն
Խորհրդային Միության կազմալուծումից (1991) հետո Ռուսաստանը և Ուկրաինան սերտ կապեր պահպանեցին։ 1994 թվականին Ուկրաինան համաձայնեց միանալ Միջուկային զենքի չտարածման պայմանագրին որպես միջուկային զենք չունեցող պայմանագրի մասնակից պետություն, և երկրում տեղակայված նախկին խորհրդային միջուկային զենքերն ապամոնտաժվեցին ։ Ատոմային զեքնից կամավոր կերպով հրաժարվելու դիմաց Ռուսաստանը, Մեծ Բրիտանիան և Միացյալ Նահանգները (ԱՄՆ) Բուդապեշտի համաձայնագրով պարտավորվում էին երաշխավորել Ուկրաինայի տարածքային ամբողջականությունը ։ 1999 թվականին Ռուսաստանը մասնակցեց Ստամբուլում կայացած ԵԱՀԿ գագաթնաժողովին, որով վերահաստատեց «յուրաքանչյուր մասնակից պետության՝ սեփական անվտանգային միջոցառումները, ներառյալ դաշինքի պայմանագրերը, ազատ ընտրելու կամ փոխելու» իրավունքը։ Խորհրդային Միության փլուզումից հետո նախկին սոցիալիտական ճամբարի մի շարք երկրներ երկրներ միացան ՆԱՏՕ-ին՝ մասամբ ի պատասխան տարածաշրջանային անվտանգության սպառնալիքների, ինչպիսիք էին 1993 թվականի նոյեմբերին Ռուսաստանում սկզբնավորված սահմանադրական ճգնաժամը, Աբխազիայում ընթացող զինված հակամարտությունը (1992–1993) և Չեչենական առաջին պատերազմը (1994–1996 թթ.): Ռուսաստանի պետական պաշտոնյաներն այս ընդլայնումը որակեցին որպես արևմտյան տերությունների տված ոչ պաշտոնական երաշխիքների խախտում, ըստ որի ՆԱՏՕ-ն չպետք է ընդլայնվեր դեպի արևելք ։
2004 թվականի Ուկրաինայի նախագահական ընտրություններն անցան խնդրահարույց պայմաններում։ Նախագահական արշավի ժամանակ Եվրաինտեգրման կողմնակից ընդդիմադիր թեկնածու Վիկտոր Յուշչենկոն թունավորվեց տետրաքլորոդիբենզոդիոքսին նյութով ։ Իր դիոքսինային թունավորման մեջ Յուշչենկոն մեղադրեց Ռուսաստանի ղեկավարությանը Նոյեմբերին, չնայած դիտորդների կողմից արձանագրված ընտրակեղծիքներին, հաղթող ճանաչվեց վարչապետ Վիկտոր Յանուկովիչը։ Նախագահական ընտրությունների արդյունքը բողոքարկելու համար երկրում ծայր առան լայնածավալ բողոքի խաղաղ ցույցեր, որոնք շուրջ երկու ամիս տևեցին՝ հետագայում հայտնի դառնալով որպես Նարնջագույն հեղափոխություն։ Ցույցերը պսակվեցին հաջողությամբ այն բանից հետո, երբ Ուկրաինայի գերագույն դատարանի որոշմամբ չեղարկվեցին արդյունքները և նշանակվեցին նոր ընտրություններ, որոնցում հաղթանակ տարավ Յուշչենկոն։ Ռուսաստանի ռազմական գործիչները նարնջագույն հեղափոխությունը և հետխորհրդային երկրներում բողոքի այլ շարժումները դիտում էին որպես արևմտյան երկրների կողմից Ռուսաստանի ազգային անվտանգությունը ջլատելու փորձ։ Ռուսաստանում Պետդումայի ընտրությունների կեղծման դեմ բռնկված բողոքի ակցիաների մասին խոսելիս նախագահ Վլադիմիր Պուտինն այն որակում էր «Նարնջագույն հեղափոխությունը Ռուսաստան բերելու» փորձ ։ Հետագայում Պուտինի օգտին տեղի ունեցած հանրահավաքները կոչվում էին «հականարնջագույն» ակցիաներ ։ 2008 թվականի Բուխարեստի գագաթնաժողովում Ուկրաինան և Վրաստանը ցանկություն հայնտեցին անդամակցել ՆԱՏՕ-ին, ինչին անդամ երկրների արձագանքը ոչ միանշանակ էր. Ռուսաստանին հակազդելուց խուսափելու համար արևմտաեվրոպական պետությունները դեմ էին Ուկրաինային և Վրաստանին ՆԱՏՕ-ին անդամակցելու գործողությունների ծրագրում ընդգրկելուն։ Ի տարբերություն եվրոպացի կոլեգաներին, ԱՄՆ 43-րդ նախագահ Ջորջ Բուշ կրտսերը կողմ էր Ուկրաինային և Վրաստանին ՆԱՏՕ-ի կազմում ընդգրկելուն։ ՆԱՏՕ-ն, ի վերջո, անդամակցելու գործողությունների ծրագիր առաջարկելուց, սակայն նաև հայտարարություն տարածեց այն մասին, որ «այդ երկրներն ի վերջո կդառնան ՆԱՏՕ-ի անդամներ»։ Պուտինը խիստ դեմ արտահայտվեց Վրաստանի և Ուկրաինայի՝ ՆԱՏՕ-ին անդամակցելու հայտերին։ 2019 թվականի փետրվարի 7-ին Ուկրաինայի Գերագույն ռադան քվեարկեց սահմանադրության մեջ փոփոխություններ մտցնելու մասին՝ հայտարարելով, որ երկրի երկարաժամկետ նպատակների մեջ է մտնում ինտեգրումը Եվրամիությանը և ՆԱՏՕ-ին։
Եվրամայդան, Արժանապատվության հեղափոխություն և Դոնբասի պատերազմ
2009 թվականին Վիկտոր Յանուկովիչը հայտարարեց հաջորդ տարվա նախագահական ընտրություններում կրկին առաջադրվելու մասին։ 2010 թվականի փետրվարի 14-ին, Յանուկովիչն ընտրվեց Ուկրաինայի նախագահ։ 2013 թվականի նոյեմբերին նա հայտարարեց, որ «Ուկրաինայի ազգային անվտանգության ապահովման» և «Ռուսաստանի Դաշնության հետ արտադրության և առևտրատնտեսական հարաբերությունների կորցրած ծավալների վերականգնման նպատակով» չի ստորագրի Ուկրաինայի և Եվրամիության միջև ասոցացման համաձայնագիրը՝ փոխարենը նախընտրելով առավել սերտ կապեր հաստատել Ռուսաստանի և Եվրասիական տնտեսական միության հետ ։ Եվրամիության հետ համաձայնագրի ստորագրման վրա ճնշում էր գործադրել Ռուսաստանը։ Ի պատասխան կառավարության՝ Եվրամիության հետ ասոցացման համաձայնագրի նախապատրաստական աշխատանքների կասեցման, քաղաքացիական բնակչության շրջանում ինքնաբուխ բողոքի ցույցեր բռնկվեցին, որոնք հետագայում ստացան Եվրամայդան անվանումը։ Ժամանակի ընթացքում բողոքի ցույցերն առավել զանգվածային բնույթ ստացան՝ ձեռք բերելով հականախագահական և հակակառավարական բնույթ։ Մայդանական շարժումը նաև մեղադրում էր կառավարությանը կոռուպցիայի, աղքատության, ոստիկանական բռնությունների և ազգային շահերին դավաճանության մեջ ։ 2014 թվականի փետրվարին Կիևի կենտրոնում ցուցարարների և «Բերկուտ» ոստիկանական հատուկ ջոկատի միջև բախումների հետևանքով զոհվեց 100 ցուցարար և 13 ոստիկան․ զոհերի մեծ մասը սպանվել էին ոստիկանական դիպուկահարներից ։ 2014 թվականի փետրվարի 21-ին Յանուկովիչը խորհրդարանական ընդդիմության առաջնորդների հետ միասին ստորագրեց քաղաքական ճգնաժամի կարգավորման մասին համաձայնագիր, որով նախատեսվում էր ձևավորել ժամանակավոր կառավարություն և անցկացնել արտահերթ ընտրություններ։ Հաջորդ օրը Յանուկովիչը փախավ Կիևից, իսկ ավելի ուշ՝ Ուկրաինայից, որից հետո խորհրդարանը քվեարկեց նրան պաշտոնանկ անելու օգտին։ Այնուամենայնիվ, ռուսախոս արևելյան Ուկրաինայի շրջանների առաջնորդները շարունակեցին սատարել Յանուկովիչին, ինչից հետո այդ շրջաններում պրոռուսական բնույթի զանգվածային անկարգություններ բռնկվեցին։
Անկարգություններին հաջորդեցին Ղրիմի բռնակցումը Ռուսաստանին (2014 թվականի մարտ) և Դոնբասում բռնկված պատերազմը (2014 թվականի ապրիլ), Ռուսաստանի աջակցությունը վայելող երկու անջատողական քվազիպետությունների՝ Դոնեցկի Ժողովրդական Հանրապետության (ԴԺՀ) և Լուգանսկի Ժողովրդական Հանրապետության (ԼԺՀ) ձևավորմամբ։ Հակամարտության մեջ ուղղակիորեն ներգրավված էին նաև ռուսական զորքերը։ 2014 թվականի սեպտեմբերին ստորագրվեցին Մինսկի համաձայնագրերը՝ 2015 թվականի փետրվարին մարտերը դադարեցնելու նպատակով։ Առաջացան տարաձայնություններ Ռուսաստանի դերակատարման շուրջ։ Այսպես կոչված «Նորմանդական քառյակի» անդամներ Ֆրանսիան, Գերմանիան և Ուկրաինան Մինսկը տեսնում էին որպես Ռուսաստանի և Ուկրաինայի միջև համաձայնություն, մինչդեռ Ռուսաստանը պնդում էր, որ Ուկրաինան պետք է ուղղակիորեն բանակցեր երկու ինքնահռչակ հանրապետությունների հետ ։
Լարվածության աճ (մարտ, 2021 - փետրվար, 2022)
2021 թվականի մարտից մինչև ապրիլ Ռուսաստանը ռուս-ուկրաինական սահմանի մոտ սկսեց մեծածավալ զորամիավորումներ կուտակել ։ 2021 թվականի հոկտեմբերից մինչև 2022 թվականի փետրվարը շարունակվեց կուտակումների երկրորդ ալիքը, որի ժամանակ առանձին խոշոր զորախումբ տեղակայվեց նաև Բելառուսում, որը բացատրվում էր Ռուս-բելառուսական միութենական պետության արձագանքման ուժերի զորավարժություններով ։ Զարգացումների ժամանակ ռուսական կողմը պնդում էր, որ չի պատրաստվում որևէ կերպ հարձակվել Ուկրաինայի վրա, ավելացնելով որ այդպիսի ասեկոսեներ տարածում էին պաշտոնական Կիևը և Արևմուտքը ։
Ռուսաստանի Դաշնության անվտանգության խորհրդի քարտուղար Նիկոլայ Պատրուշևը, ում տեսակետով Արևմուտքը տարիներ շարունակ չհայտարարված պատերազմի մեջ է Ռուսաստանի հետ, առանցքային դերակատարում ունեցավ 2021 թվականի մայիսին հրապարակված ՌԴ ազգային անվտանգության ռազմավարության թարմացված փաստաթղթի կազմման հարցում։ Թարմացված փաստաթղթում նշվում էր, որ Ռուսաստանը կարող է դիմել «ուժային մեթոդների»՝ իր երկրի «ինքնիշխանությանը և տարածքային ամբողջականությանը սպառնող թշնամական գործողությունները խափանելու կամ կանխելու» համար։
2021 թվականի դեկտեմբերի սկզբին, ռուսական կողմի հերքումներից հետո, Միացյալ Նահանգները հրապարակեց ռուսական ստորաբաժանումների ներխուժման պլանների վերաբերյալ հետախուզական տվյալներ, ներառյալ արբանյակային լուսանկարներ, որոնք ցույց էին տալիս ռուս-ուկրաինական սահմանի մոտ ռուսական զորախմբերի և զինտեխնիկայի տեխաշարժն ու կուտակումները ։ Ըստ հրապարակված տվյալների, լայնածավալ հարձակվողական գործողությունների շրջանակում նախատեսվում էր նաև մի շարք անձանց սպանություն կամ չեզոքացում ։ Հետագայում հրապարկված զեկույցները նույնպես ճշգրտորեն կանխատեսում էին ներխուժման ծրագրերը ։
Ռուսական կողմի պահանջներ
Ներխուժմանը նախորդող ամիսներին ռուս պաշտոնյաներն ուկրաինական կողմին մեղադրում էին լարվածություն հրահրելու, ռուսատյացություն սերմանելու և Ուկրաինայում ռուսախոս բնակչության նկատմամբ բռնաճնշումներ իրագործելու մեջ։ Բացի այդ, ռուսական կողմը նաև անվտանգության բազմաթիվ պահանջներ սկսեց ներկայացնել Ուկրաինային, ՆԱՏՕ-ին և վերջինիս անդամ չհանդիսացող ԵՄ դաշնակիցներին։ Մեկնաբանների և արևմտյան պաշտոնյաների կողմից այս գործողությունները որակվեցին որպես պատերազմն արդարացնելու փորձեր։ 2021 թվականի դեկտեմբերի 9-ին, իրավապաշտպանների հետ հանդիպման ժամանակ, Վլադիմիր Պուտինը հայտարարեց, որ «ռուսաֆոբիան առաջին քայլն է դեպի ցեղասպանություն» և այն ամենն, ինչ տեղի էր ունենում Դոնբասում, ցեղասպանություն էր հիշեցնում ։: Պուտինի պնդումները մերժվեցին միջազգային հանրության կողմից, իսկ ցեղասպանության մասին ռուսական կողմի պնդումները  լայնապես անհիմն որակվեցին   ։ Ցեղասպանության և նացիզմի գիտնական-փորձագետները գտնում էին, որ Պուտինը խիստ չարաշահում էր «ցեղասպանություն» եզրույթը, և նրա պնդումները «փաստացիորեն սխալ են»   ։ Ուկրաինայի նախագահ Վլադիմիր Զելենսկին հայտարարեց, որ Ուկրաինայի վրա Ռուսաստանի հնարավոր հարձակման ժամկետներից մեկը փորձագետները համարում էին փետրվարի 16-ը, ուստի իր որոշմամբ այդ ամսաթիվը ճանաչվել որպես «Ուկրաինայի ազգային միասնության օր» ։
Զինուժի հաջորդ կուտակումների ժամանակ Ռուսաստանը պահանջներ ներկայացրեց ԱՄՆ-ին և ՆԱՏՕ-ին, այդ թվում առաջ քաշելով օրինականորեն պարտավորեցնող պայմանավորվածություն, որով Ուկրաինային երբևէ թույլ չէր տրվելու միանալ ՆԱՏՕ-ին, իսկ ՆԱՏՕ-ի արևելաեվրոպական սահմաններից հեռացվելու էին միջազգային զորամիավորումները։ Արևմտյան պաշտոնյաներն անընդունելի համարեցին Ուկրաինայի՝ ՆԱՏՕ-ին միանալն արգելող պաշտոնական պայմանագրի պահանջը, քանի որ դա կհակասեր տվյալ կառույցի «բաց դռների» քաղաքականությանը, թեև ՆԱՏՕ-ն դեռևս ցանկություն չէր արտահայտում Ուկրաինային իր կազմում տեսնելու համար ։
Ծանոթագրություններ
Կատեգորիա:Հետխորհրդային հակամարտություններ Կատեգորիա:Ռուս-ուկրաինական պատերազմ Կատեգորիա:2022 հակամարտություններ Կատեգորիա:Ռուսաստանի ներխուժումն Ուկրաինա (2022)
დ
Դոնը (დონ) վրացական այբուբենի չորրորդ տառն է։ Համապատասխանում է հայերեն Դ դ տառին
Յունիկոդ՝
Հովսեփ Հովհաննիսյան (տպագրիչ)
Հովսեփ Հովհաննիսյան (Իոսիֆ Իոաննեսով, Յաժդերխանցի, ), հայ տպագրիչ, թարգմանիչ, եկեղեցական գործիչ։
Կենսագրություն
1811 թվականին Սանկտ Պետերբուրգում հիմնադրել է հայկական տպարան (2-րդը՝ Ռուսաստանում, գործել է մինչև 1827 թվականը)։ Տպագրել է 12 անուն գիրք՝ Նոր կտակարան (1814, 1817), Աստվածաշունչ (1817) և այլն։
Հովհաննիսյանը ռուսերեն է թարգմանել Մովսես Խորենացու «Պատմություն Հայոց» երկը (1809, ձոնել է Ալեքսանդր I կայսրին), Գևորգ (Եգոր) Մելքիսեդեկյան-Խուբովի «1778–1809 թթ. Հայաստանի արժանահիշատակ անցքերի նկարագրությունը» (1811, հայերեն բնագիրը կորել է), Մարգար Խոճենցի (Գեղամյան) «Բարառնական դիմառնություն բարոյական» (1812) աշխատությունները, թարգմանել և հայերեն-ռուսերեն տեքստերով հրատարակել է Գրիգոր Նարեկացու «Մաղթանք գիշերային» (1810) տաղը, ռուսերենից գրաբար է թարգմանել Մոսկվայի մետրոպոլիտ Պլատոնի «Քարոզք նորին կայսերականի մեծութեան...» (1811, Սանկտ Պետերբուրգ, Հովհաննիսյանի տպարան), «Բան առ Հայկազնեայ քրիստոնեայս, ընկերակցութենէ ռուսաց Աստուածաշունչ ժողովոյն, որ ի Ռուսաստան» (1816, նույն տպարանում) երկերը։
Գրականություն
Կատեգորիա:Հայ տպագրիչներ
Ամյունտաս IV Մակեդոնացի
Ամյունտաս VI, մ.թ.ա. 359 թվականին եղել է Մակեդոնական թագավորության տիտղոսակիր թագավոր և Արգեադոսների հարստության անդամ ։
Կենսագրություն
Ամյունտաս VI-ը Պերդիկկաս III-ի որդին էր։ Ծնվել է մոտ մ․թ․ա․ 365 թվականին ։
Մ.թ.ա. 359 թվականին՝ իր հոր մահից հետո, նա դարձել է թագավոր վեց տարեկանում։ Փիլիպոս II Մակեդոնացին՝ Պերդիկկասի եղբայրը, դարձել նրա ավագը և խնամակալը։ Նույն թվականին Փիլիպոսն իրեն հռչակել է Մակեդոնիայի թագավոր՝ սեփականությունից զրկելով իր պատանի եղբորորդուն։
Ամինտասը բավականաչափ վտանգավոր չէր համարվում Փիլիպոսի համար սպառնալիք ներկայացնելու համար, որը նույնիսկ իր դստերը՝ Սինանին, կնության էր տվել վերջինիս։ Ալեքսանդր Մակեդոնացու գահին բազմելը մ.թ ա. 336 թվականին փոխել է ամեն ինչ։ Ալեքսանդրն անմիջապես հրամայել է մահապատժի ենթարկել Ամյունտասին։
Էվրիդիկա II-ը եղել է Ամյունտասի աղջիկը։
Ծանոթագրություններ
Կատեգորիա:Մակեդոնացի թագավորներ Կատեգորիա:Մ.թ.ա. 336 մահեր Կատեգորիա:Մ․թ․ա․ 4-րդ դարի ծնունդներ Կատեգորիա:Մահապատժի ենթարկված անձինք
Օլխովցի (գյուղ, Սիչովսկի շրջան)
Օլխովցի (Ольховцы), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Բաց բաժնետիրական ընկերություն
Բաց բաժնետիրական ընկերություն (ԲԲԸ), բաժնետիրական ընկերություն, որտեղ ի տարբերություն փակ բաժնետիրական ընկերության բաժնետերերը իրավունք ունեն օտարել իրենց բաժնետոմսերը այլ ֆիզիկական և իրավաբանական անձանց առանց բաժնետերի ընդհանուր ժողովի համաձայնության։ Բաց բաժնետիրական ընկերությունը, ի թիվս այլ տեղեկությունների, պարտավոր է հրապարակել իր տարեկան հաշվետվությունը, հաշվապահական հաշվեկշիռը, շահույթի և վնասների մասին տեղեկությունները։ Նման պահանջը նպատակաուղղված է ներդրումների և ընկերության գործունեության թափանցիկության բարձրացմանը։
Հայաստան
Հայաստանում գրանցված բաց բաժնետիրական ընկերությունների բաժնետոմսերը ցուցակված են Հայաստանի ֆոնդային բորսայում ։
Արտաքին հղումներ
Կատեգորիա:Բաժնետիրական ընկերություններ Կատեգորիա:Ձեռնարկությունների տեսակներ Կատեգորիա:Տնտեսագիտական տերմիններ
Սրեդնի Պոչինոկ
Սրեդնի Պոչինոկ (Средний Починок), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
გ
Գանը (განი) վրացական այբուբենի երրորդ տառն է։ Համապատասխանում է հայերեն Գ գ տառին։
Յունիկոդ՝
Էսքիշեհիրի մարզ
Էսքիշեհիրի մարզ (Eskişehir ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Տես նաև
Կատեգորիա:Էսքիշեհիրի մարզ
Հայոց ցեղասպանության հուշարձան (Ադիս Աբեբա)
Հայոց ցեղասպանության հուշարձան, հուշակոթող-խաչքար Եթովպիայի Ադիս Աբեբա քաղաքի Սուրբ Գևորգ եկեղեցու բակում։
Պատմություն
Հուշարձանը կառուցվել է Հայոց Ցեղասպանության զոհերի հիշատակի 90-ամյակին։ Տեղադրվել է 2005 թվականի ապրիլի 24-ին, կառուցվել է հայկական համայնքի նախաձեռնությամբ ։
Ծանոթագրություններ
Կատեգորիա:Եթովպիայի հուշարձաններ Կատեգորիա:Հայոց ցեղասպանության հուշարձաններ Կատեգորիա:2005 հիմնադրումներ Եթովպիայում
(6978) Հիրոնակա
(6978) Հիրոնակա (Hironaka), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 12-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,563041 ա. մ., առավելագույնը մոտենում է 2,1196 ա. մ. հեռավորության վրա և հեռանում 3,0065 ա. մ. ։ Արեգակի շուրջ մեկ ամբողջական պտույտ է կատարում 1498,76 երկրային օրվա ընթացքում, իր ուղեծրով շարժվելով միջինում 0,240199 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,47° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեսնոս
Ռեսնոս (Reznos), բնակավայր և մունիցիպալիտետ Իսպանիայում։ Մտնում է Սորիա շրջանի մեջ, Կաստիլիա և Լեոն երկրամասի կազմում ։ Մունիցիպալիտետը գտնվում է Կամպո դե Գոմարա համայնքի մեջ։ Զբաղեցնում է 20,44 կմ² տարածք։ Բնակչությունը կազմում է 35 մարդ։ Հեռավորությունը շրջանի վարչական կենտրոնից 47 կմ։
Ծանոթագրություններ
Կատեգորիա:Իսպանիայի քաղաքներ
Սերվան
Սերվան, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
If I Were a Boy
If I Were a Boy, ամերիկացի երգչուհի Բեյոնսեի երրորդ ալբոմի առաջին սինգլը, թողարկված՝ 2008 թվականի հոկտեմբերի 8֊ին։ Սեպտեմբերի սկզբին համացանցում հայտնվեց փաստաթղթի կրկնօրինակը։
Ծանոթագրություններ
Կատեգորիա:2008 սինգլներ Կատեգորիա:Բիյոնսեի երգեր Կատեգորիա:Ֆեմինիստական երգեր Կատեգորիա:UK Singles Chart գլխավորած սինգլներ
Իվանովկա (ավան, Կրիվոե Օզերոյի շրջան)
Իվանովկա (Іванівка), ավան Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Իվանովկա ավանում բնակվում էր 24 մարդ։ Բնակավայրը զբաղեցնում է 0,232 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կրիվոե Օզերոյի շրջանի բնակավայրեր Կատեգորիա:Ուկրաինայի ավաններ
ԲՈՏԱՍ
ԲՈՏԱՍ (BOTAS), սպորտային կոշիկ արտադրող Սկուտեչ քաղաքում հիմնված չեխական ընկերություն։
Բոտաս 66
Պրահայի համալսարանի գրաֆիկական դիզայնի ուզանողներ՝ Յան Յակուբ Կլոսըը և Կորաուսը 2007 թվականին որպես կուրսային նախագիծ ընտրել են 1966 թվականին Բոտաս ընկերության արտարած կոշիկի նոր դիզայնը, աննշան փոփոխություններով և բոլորովին այլ գուշնային լուծումներով։ ԲՈՏԱՍ ընկերությնը դուր է եկել այս նախագիծը և սկսել է ուսանողների նախագծով կոշիկի արտադրություն։ Մինչև կոշիկի թողարկումը նախագիծը European Design Awards 2008 Grand Design առաջին տեղերից մեկն է գրավել, ինչպես նաև չեխական Grand Design 2008 մրցույթում երրորդ տեղ է գրավել ։ Այս նախագծի առաջին 13 մոդելները սկսել են վաճառվել 2009 թվականին, մեկ տարի անց նրանց ավելացել են ևս 12 մոդել։
Ծանոթագրություններ
Կատեգորիա:Սպորտային արտահագուստ Կատեգորիա:Նորաձևություն
Դիմանկար
Դիմանկարը գեղանկարում, գրաֆիկայում և լուսանկարչության մեջ կոնկրետ մարդու կամ մարդկանց խմբի պատկեր։
Դիմապատկերը (portrait, հն. portraire-պատկերել) կոնկրետ մարդու կամ մի խումբ մարդկանց պատկերն է կամ նկարագիրը, որը դրսևորվում է կերպարվեստի տեսակների միջոցով՝ գեղանկար, գծանկար, քանդակ, նաև լուսանկարչական արվեստ։ Ժանրի առաջնահերթ խնդիրն է պատկերել մարդու բնորոշ դիմագծերը, նմանությունը։ Վերարտադրելով մարդուն՝ տվյալ անձնավորության առանձնահատկությունները, նկարիչը միաժամանակ պատկերվողի դեմքի մեջ բացահայտում է նրա ներաշխարհը, անհատականությունը, ազգային ու հասարակական պատկանելությունը։ Հայ կերպարվեստում դիմանկարն ունեցավ իր հետևողական զարգացումը։ Եզակի են միջնադարում ստեղծված դիմանկարները / Գագիկ Առաջինի արձանը 9-րդ դ.,13-14-րդ դդ. մանրանկարներում հանդիպող դիմանկարները և այլն/։ 17-18-րդ դդ. հայկական կերպարվեստում նկատվող միտումները իրենց հետքն են թողել նաև դիմանկարի վրա, որի լավագույն օրինակները հանդիպում ենք ինչպես բուն Հայաստանում /Հովնաթանյաններ/, այնպես էլ Հայաստանից դուրս / Մինաս, Հովհաննես Մրքուզ, Բոգդան Սալթանով և այլք/։ Հայ կերպարվեստում դիմանկարի ժանրի հիմնադիրն է Հակոբ Հովնաթանյանը։ Նա Հովնաթանյանների մեծագույն տոհմի վերջին ներկայացուցիչն էր, որն իր մեջ ամփոփեց տոհմի հանճարը և սկիզբ դրեց հայ կերպարվեստի նոր դարաշրջանին։ Նա առաջինն էր, որ ստեղծեց դիմանկար, որ անդրադարձավ հաստոցային չափին, որ ստեղծեց աշխարհիկ բովանդակությամբ պատկեր։
Ծանոթագրություններ
Կատեգորիա:Կերպարվեստ
Սրեդնի Պոստոլ
Բնակչությունը 2003 թվականին գրանցված տվյալներով կազմում էր 612 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Շան Բլեյք
Շան Սամանտա Բլեյք (Sian Samantha Blake, ,), բրիտանացի դերասանուհի և թատրոնի ռեժիսոր։
Կենսագրություն և կարիերա
Շան Սամանտա Բլեյքը ծնվել է 1972 թվականի սեպտեմբերին Անգլիայի Լոնդոն քաղաքի Ուոլթհեմստոու շրջանում (Միացյալ Թագավորություն)՝ ճամայկացի Քորնել Լլոյդ Բլեյքի (1935-1990, մահացել է սրտամկանի ինֆարկտից) և Լինդել «Պենսի» Բլեյքի ընտանիքում, որոնք ամուսնալուծվել են, երբ նա վեց տարեկան էր ։ Նա ընտանիքի երեք երեխաներից ամենափոքրն էր։ Ունեցել է քույր՝ Ավուն (ծնվ․ 1964) և եղբայր՝ Ռոջերը։ Առաջին դերը ստացել է 1994 թվականին՝ այդ տարվա «Դժբախտ պատահար» սուրբծննդյան էպիզոդում՝ խաղալով բուլիմիա հիվանդությամբ տառապող աղջկա դերում ։
Սերիալից հեռանալուց հետո Բլեյքը շարունակել է նկարահանվել հեռուստատեսությամբ, այդ թվում՝ «Բժիշկներ», «Մաքուր անգլիական սպանություն» և «Մոլոկոսոսոսներ» սերիալներում, նախքան մասնագիտությունից հեռանալը։ Ավելի ուշ դարձել է ժեստերի լեզվի ուսուցիչ և թարգմանիչ ։
Բացի հեռուստատեսությունից և կինոյից, Բլեյքը նաև հայտնվել և ղեկավարել է մի քանի թատերական բեմադրություններ։ Խաղացել է «Ջո Գայ», «Սիրո անպտուղ ջանքերը» և «Տասներկուերորդ գիշեր» բեմադրություններում։ Ռեժիսորություն է արել Soho Theatre-ում «Օքսֆորդի փողոցը» և Almeida Theatre-ում «Թաղումը» ։
Ունեցել է երկու որդի՝ Զաքարի Բիլալ Քենթ-Սիմփսոն (2007-2015) և Ամոն Բեն Ջորջ Քենթ-Սիմփսոն (2011-2015), Արթուր Սիմփսոն-Քենթից։ 2015 թվականի դեկտեմբերի 11-ին Բլեյքի մոտ ախտորոշվել է վերջնական փուլի շարժիչային նյարդային հիվանդություն՝ 2013 թվականի սեպտեմբերին առաջին անգամ նյարդաբանական ախտանշաններ ցույց տալուց հետո ։
2015 թվականի դեկտեմբերի 16-ին Բլեյքը և իր երկու երեխաները անհետ կորել են ։ Երեք շաբաթ անց նրանց մարմինները հայտնաբերվել են Լոնդոնի Էրիթ քաղաքի Բլեյքի տանը։ Նրա գործընկեր Արթուր Սիմփսոն-Քենթն իրեն մեղավոր է ճանաչել սպանությունների մեջ և 2016 թվականի հոկտեմբերին դատապարտվել է ցմահ ազատազրկման ։
Ծանոթագրություններ
Կատեգորիա:Թատերական ռեժիսորներ այբբենական կարգով Կատեգորիա:Բրիտանացի դերասանուհիներ Կատեգորիա:20-րդ դարի դերասանուհիներ
Օլյատովո
Օլյատովո (Олятово), գյուղ Ռուսաստանի Վոլոգդայի մարզի Կիչմենգսկո-Գորոդեցկի շրջանի կազմում։
Բնակչությունը վերջին գրանցված տվյալներով կազմում էր 300 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:16-րդ դարում հիմնադրված բնակավայրեր Կատեգորիա:Ռուսաստանի Վոլոգդայի մարզի Կիչմենգսկո-Գորոդեցկի շրջանի բնակավայրեր
Դավերիո
Դավերիո  (Daverio), կոմունա Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը ըստ 2008 թվականի տվյալների կազմում է 2634 մարդ։ Բնակչության միջին խտությունը՝ 659 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21020։ Հեռախոսային կոդը՝ 0331։
Ծանոթագրություններ
Կատեգորիա:Իտալիայի բնակավայրեր
Էնն Բլիտ
Էնն Բլիտ (Ann Blyth, ), ամերիկացի դերասանուհի, երգչուհի։ 1945 թվականին արժանացել է «Օսկար» մրցանակի։
Վաղ տարիներ
Էնն Մերի Բլիտը ծնվել է 1928 թվականի օգոստոսի 16-ին Նյու Յորքի Մաունտ-Քիսկո գյուղում ։ Սովորել է Մանհեթենի Սբ. Պատրիկի անվան դպրոցում ։ Նրա ծնողները դերասանուհու ծնվելուց անմիջապես հետո բաժանվել են և նա մնացել է մոր մոտ՝ ստանալով կաթոլիկական ավանդույթներով դաստիարակություն։
Դերասանական գործունեություն
Դերասանական գործունեությունը սկսել է Բրոդվեյում, որտեղ նա 1941 թվականից մինչև 1942 թվականը մասնակցել է «Դոզորը Ռեյնում» ներկայացմանը ։ Շուտով նա «Universal Studios» ընկերության հետ համաձայնագիր է կնքել և 1944 թվականին առաջին անգամ կինոյում ելույթ է ունեցել։ Նրա առաջին ֆիլմերը եղել են երաժշտական ֆիլմերում, որտեղ նա խաղացել է երիտասարդ աղջնակի դեր։ 1945 թվականին «Warner Bros» ընկերության «Միլդրեդ Փիրս» ֆիլմում խաղացել է Վեդ Փիրսի՝ Ջոան Քրոուֆորդի անշնորհակալ աղջկա դերը ։ Այս դերը քննադատների կողմից լավ կարծիքների է արժանացել։ Այս դերի շնորհիվ դերասանուհին արժանացել է «Օսկար» մրցանակի՝ «երկրորդ պլանի լավագույն դերասանուհու համար»։
Հետագայում Էնն Բլիթը նկարահանվել է այնպիսի ֆիլմերում, ինչպիսիք են «կոպիտ ուժը» (1947), «կանանց վրեժը» (1948), «Միստեր Պիբոդին և ջրահարսը» (1948), «մեծ Կարուզոն» (1951) և մի շարք այլ ֆիլմերում ։
1949 թվականին Էնն Բլիթի կերպարը հայտնվել է «Սուպերմենը և Ջրահարսը» պատմվածքի Սուպերմենի մասին կոմիքսներում, որը կարծես ակնարկ լինի դերասանուհու դերերից մեկի մասին։
1954 թվականին «Օսկար» մրցանակի հանձնման արարողության ժամանակ Էնն Բլիթը կատարել է «Secret Love» երգը (1953) ։
Կինոյում վերջին անգամ հայտնվել է 1957 թվականին «Բաստեր Կիտոնի պատմությունը» ֆիլմում, որտեղ կատարել է Գլորիա Բրենտի դերը։ 1960-ականներից սկսած դերասանուհին աշխատել է միայն երաժշտական թատրոններում և հեռուստատեսությունում։ 1985 թվականին խաղացել է իր վերջին դերը։
Կինոյում ունեցած ավանդի համար Հոլիվուդյան փառքի ծառուղում Էնն Բլիթն արժանացել է աստղի։
Հասարակական կարծիք
1952 թվականի դեկտեմբերին «Կինո և հեռուստատեսություն» ամսագրում Բլիթն իր հարցազրույցում հայտարարել է, որ ԱՄՆ Հանրապետական կուսակցության կողմնակից է, այդ պատճառով 1952 թվականի նախագահական ընտրություններից մեկ ամիս առաջ պաշտպանել է Դուայթ Էյզենհաուերին։
1973 թվականին Էնն Բլիթը և նրա ամուսին Ջեյմս Մաքնալտին, որոնք կաթոլիկություն էին դավանում, արժանացել են պատվավոր «Երուսաղեմի Սուրբ Գերեզմանի» շքանշանի, որը անց է կացրել Տերենս Կարդինալ Քուքը։
Անձնական կյանք
1953-ում դերասանուհին ամուսնացել է Ջեյմս Մաքնալթիի հետ։ Հարսնացուի ընկերուհիներն էին դերասանուհիներ Ջոան Լեսլին, Ջեյն Ուիթերսը և Բեթի Լինը ։ Ամուսնությունից հետո նա ստիպված էր դադարեցնել իր կարիերան, որպեսզի կենտրոնանար հինգ երեխաների՝ Թիմոթի Պատրիկի (ծնվել է 1954 թվականի հունիսի 10-ին), Մորին Աննայի (ծնվել է 1955 թվականի դեկտեմբերի 14-ին), Քեթլին Մարիամի (ծնվել է 1957 թվականի դեկտեմբերի 23-ին), Թերենս Գրեյդիի (ծնվել է 1960 թվականի դեկտեմբերի 9-ին) և Էյլին Ալանայի դաստիարակության վրա։ Զույգը միասին ապրել է մինչև Մաքնալթիի մահը (2007 թվական) ։
Ծանոթագրություններ
<references group="" responsive="1">
Արտաքին հղումներ
կենսագրական տվյալներ
Կատեգորիա:Ամերիկացի հեռուստատեսային դերասանուհիներ Կատեգորիա:Հոլիվուդյան փառքի ծառուղի Կատեգորիա:Ամերիկացի դերասանուհիներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երգչուհիներ Կատեգորիա:Թատրոնի դերասաններ Կատեգորիա:Օսկարակիրներ Կատեգորիա:Ամերիկացի կինոդերասանուհիներ Կատեգորիա:ԱՄՆ-ի հանրապետական կուսակցության անդամներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ Կատեգորիա:Ամերիկացի երեխա դերասանուհիներ
Քարամանի մարզ
Քարամանի մարզ (Karaman ili), նահանգ Թուրքիայի Հանրապետության Կենտրոնական Անատոլիա տարածաշրջանում։
Տես նաև
Կատեգորիա:Քարամանի մարզ
Սիե
Սիե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։ Գտնվում էր Դիարբեքիր քաղաքից 45 կմ արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Կարլ Մեջանի
Կարլ Մեջանի (كارل مجاني, Carl Medjani ), ֆրանսիացի ֆուտբոլիստ, Ալժիրական ծագմամբ, Իսպանիայի գավաթի Լևանտե ակումբի և Ալժիրի հավաքականի պաշտպան։
Ակումբային կարիերա
Կարլ Մեջանին Սենտ Էտենա ակադեմիայի սան է։  2003 թվականին նրա տեղափոխության համար պայքարել ռն Լիվերպուլ, Արսենալ, Մանչեսթեր Յունայթեդ և Բավարիա ակումբները ։ Մեջանին պատրաստ էր մնալ Սենտ Էտիեն ակումբում, այն պայմանով, որ խաղի մասնակցելու հնարավորությունը տրվել էր առաջին թիմում, սակայն ֆրանսիական ակումբի մարզիչ Ֆրեդերիկ Անտոնտին նրա նման ֆուտբոլիստին երաշխիքներ չի տվել ։
Լիվերպուլ
2003 թվականի օգոստոսին Մեջանին տեղափոխվել է Ջերարդ Հուլերի Լիվերպուլ ակումբ  և խաղացել ակումբի երկրորդ կազմում, իսկ կարմիրների գլխավոր մարզիչ՝ Ռաֆայել Բենիտեսի հայտնվելուց հետո Լորյան ակումբը նրան վարձեց։  Օգոստոսի 26-ին Չեմպիոնների լիգայի մրցաշրջանում Լիվերպուլ ակումբն անցկացրել է Կաունասի ակումբի դեմ խաղ, սակայն այդ խաղին նա չի մասնակցել։
2006 թվականի ամռանը Լիվերպուլի ղեկավարությունը որոշել է վերջնականապես հրաժարվել Մեջանիից ։
Լորյան
Լիվերպուլ ակումբից դուրս գալուց հետո Կարլ Մեջանին կրկին տեղափոխվեց Լորյան ակումբ, բայց այս անգամ շարունակական հիմունքներով։ Մի շարք վնասվածքների պատճառով նա 2006/07 թվականների մրցաշրջանում խաղացել է ընդամենը 9 խաղ, իսկ նրա բացակայության ժամանակ Լորյան ակուբի պաշտպանական կենտրոնում տեղերը տեղավորվեցին Սիլվեյն Մարտալին և Գիլյոմե Մուլլեկին։ Մեջանին չէր ցանկացել մնալ պահեստային նստարաններին և 2007/08 թվականների 2-րդ լիգայի մրցաշրջանում վարձավճարով տեղափոխվում է Այաքս ակումբ։
Այաչչո
Այաչչո ակումբի կազմում Կարլն անմիջապես դարձավ հիմնական կազմի խաղացող, մասնակցելով 35 խաղի։ Ի վերջին 2007/08 թվականների մրցաշրջանում, պաշտպանը խփեց իր առաջին գոլը բարձր մակարդակով։  Դիջոնիմ ակումբի հետ խաղում,  որն ավարտվել է (1։ 1) ոչ-ոքի հաշվով, պաշտպանը խփեց իր առաջին գոլը։
Վարձակալության ավարտից հետո Կարլը տեղափոխվեց Այաչչո ակումբ մշտական ​​մնալու համար այդ թիմում, ստորագրելով եռամյա պայմանագիր ։ 2010/11 թվականների  մրցաշրջանում նա խաղացել է ընդհանուր 41 խաղ  և օգնել թիմին հասնել բարձրագույն լիգա։